प्रसाद ने कहा कि सरकार जहां सोशल मीडिया का समर्थन करती है, वहीं वह इस मंच का दुरुपयोग करने और डेटा वाणिज्य में ‘गैर जिम्मेदाराना ट्रैफिक’ की अनुमति नहीं देगी। सरकार पहले ही अमेरिका की डेटा जुटाने वाली कंपनी कैंब्रिज एनालिटिका को नोटिस जारी कर चुकी है। कंपनी ने भारत सहित दुनिया के अन्य देशों के लोगों की व्यक्तिगत जानकारी गलत तरीके से जुटाकर उसका दुरुपयोग किया। फिलहाल सरकार को कंपनी के जवाब का इंतजार है। प्रसाद ने कहा, ‘‘रातों रात गायब होने वाले गैर-जिम्मेदाराना आपरेटरों को डेटा से खिलवाड़ की अनुमति नहीं दी जाएगी। मैं सोशल मीडिया पर अभियान के पक्ष में हूं लेकिन आप प्रयोगकर्ताओं के डाटा के साथ नहीं खेल सकते।’’ अगले साल होने वाले आम चुनाव के मद्देनजर प्रसाद का यह बयान महत्वपूर्ण है।